за започване Комисията уведоми заинтересованите страни, че временно избира Канада като трета държава с пазарна икономика („държава аналог“) по смисъла на член 2, параграф 7, буква а) от основния регламент.
 1.5. Изготвяне на извадка
 (9)
 В известието за започване Комисията посочи, че може да изготви извадка от заинтересованите страни в съответствие с член 17 от основния регламент.
 1.5.1. Изготвяне на извадка от производители от Съюза
 (10)
 В известието за започване Комисията обяви, че е направила временен подбор на извадка от производители от Съюза. Комисията изготви извадката въз основа на най-големите представителни обеми на производството и продажбите, като успоредно с това обхвана добре цялата територия на Съюза. Тази предварителна извадка се състоеше от четирима производители от Съюза със седалища в четири различни държави членки и представляващи над 30 % от производството на Съюза на корозионноустойчиви стомани. Комисията прикани заинтересованите страни да изразят становището си по временната извадка.
 (11)
 Две дружества обясниха в писмена форма, че не са в състояние да попълнят съответния въпросник. Запазвайки подкрепата си за жалбата, те се оттеглиха от предварителната извадка.
 (12)
 Комисията оцени въздействието на изключването на тези две дружества от извадката и установи, че с включването на други две дружества, извадката продължава да е представителна за състоянието на промишлеността на Съюза.
 (13)
 По-голямото от двете дружества, поискали да бъдат изключени от представителната извадка, уведоми в своето искане, че е под контрола на правителството и е обявено за публична продажба в рамките на тръжна процедура. Предвид тези факти Комисията стигна до заключението, че включването на дружеството би могло да окаже значително отрицателно влияние върху финансовите микроикономически показатели на извадката, особено с оглед на засегнатите големи производствени и търговски количества.
 (14)
 Другото дружество уточни, че оказва активно съдействие при други антидъмпингови процедури и посочи липса на ресурси за участие и в настоящият случай. Като взе предвид, че е възможно дружеството да бъде заменено, без да се засяга представителността на извадката, Комисията стигна до заключението, че е разумно и пропорционално да приеме искането на дружеството да не бъде включено в извадката.
 (15)
 Поради това Комисията уведоми страните, че две други дружества са избрани да бъдат включени в извадката и отново прикани към коментари от заинтересованите страни.
 (16)
 Eurofer представи коментари, като предложи да се добави пето дружество с цел да се подобри географската представителност на извадката. Въпреки това, след анализа на тези коментари, Комисията стигна до заключението, че преразгледаната извадка е достатъчно представителна, тъй като представлява 29 % от производството на корозионноустойчиви стомани и обхваща четири различни държави членки. Освен това предложеното дружество нямаше да допринесе за диверсификацията на включените в извадката групи от дружества. Също така предложеното пето дружество нямаше да добави достатъчен обем на производството и продажбите, за да може да се обоснове включването му. Поради това Комисията потвърди преразгледаната извадка от четири дружества. Въпреки това дружеството беше посетено с цел получаване на повече данни относно силно конкурентната и променлива ситуация на италианския пазар, както от гледна точка на конкуренцията от страна на други производители от Съюза, така и от страна на китайския внос.
 1.5.2. Изготвяне на